text: Ajakirja väitel kritseldas peamiselt oma narkoskandaalidest tuntud näitlejatar 36 mehest koosneva nimekirja paberilehele, kui ta koos sõpradega Beverly Hiltoni hotellis ööbis. Pooled nimed – näiteks Justin Timberlake, Colin Farrell, poistebändi The Wanted liige Max George ning Coldplay bassimees Guy Berryman – on selgelt näha, pooled on muudetud häguseks väidetavalt juriidilistel põhjustel. Ajakiri kruvib ise pinget üles, kinnitades, et mõnigi Hollywoodi armusuhe võib nimestiku täieliku avaldamise tõttu karile joosta.